b"\n_START_ARTICLE_\nSchpaaa\n_START_SECTION_\nHandling\n_START_PARAGRAPH_\nSchpaaa handler hovedsakelig om de to guttene Emir og Jonas, og gjengen deres. Emir har hatt en vanskelig barndom, og sliter med en lettere hjernerystelse, og er ikke den skarpeste kniven i skuffen. P\xc3\xa5 fritiden driver guttene dank, og havner lett opp i tr\xc3\xb8bbel med de eldre gutta. N\xc3\xa5r Emir tar et oppdrag han har lovet \xc3\xa5 gj\xc3\xb8re for onkelen sin utvikler de sm\xc3\xa5 problemene seg til store. Oppdraget g\xc3\xa5r ut p\xc3\xa5 at de skal levere dop til en fyr, og banke opp en annen. Jonas tviler, men de andre i gjengen er gira, og dessuten trenger de pengene. _NEWLINE_De banker han de skal banke, for s\xc3\xa5 noen dager senere \xc3\xa5 levere dopet til han som skal ha dop. _NEWLINE_En kveld kommer Jonas sent hjem, og moren blir sint. Hun sier at Jonas ikke f\xc3\xa5r lov \xc3\xa5 henge med Emir og gutta lenger. \xe2\x80\x9dDu er mye smartere enn de gutta der Jonas, du m\xc3\xa5 ikke henge med dem\xe2\x80\x9d. Men det hjelper ikke hva hun sier. Emir er Jonas' beste venn. _NEWLINE_F\xc3\xa5 dager senere bryter gutta seg inn hos han de skal levere dop til. Han tar i mot og de forlater stedet. Da de er p\xc3\xa5 vei hjemover til onkelen ser de at han de banka opp og hans menn banker onkelen. De skj\xc3\xb8nner ikke hvorfor og stikker av. _NEWLINE_Gutta h\xc3\xb8rer ingen ting fra onkelen, og Jack begynner \xc3\xa5 bli ut\xc3\xa5lmodig etter \xc3\xa5 f\xc3\xa5 pengene. Han sp\xc3\xb8r om ikke Ali kan ringe broren sin og skaffe oppdrag. Det gj\xc3\xb8r han, de bryter seg inn i ei sjappe, finner penger, men s\xc3\xa5 kommer politiet. De l\xc3\xb8per, men Jonas og Lille-Jan blir tatt. _NEWLINE_N\xc3\xa5r Jonas kommer ut av fengselet, forteller Emir at de har klart \xc3\xa5 rote til jobben, s\xc3\xa5 dopet ligger n\xc3\xa5 hos junkien de skulle ha banket opp, og den jugoslaviske gjenglederen er sl\xc3\xa5tt gul og bl\xc3\xa5. N\xc3\xa5 m\xc3\xa5 de ordne opp igjen og hente tilbake dopet. Fyren de ga dopet til har selvf\xc3\xb8lgelig brukt opp en hel del, og Emir blir s\xc3\xa5 sint at han sparker ham i hjel. De gj\xc3\xb8r en del mislykkede fors\xc3\xb8k p\xc3\xa5 \xc3\xa5 tjene inn igjen penger til \xc3\xa5 kj\xc3\xb8pe dop, men alt sl\xc3\xa5r feil. Emir pr\xc3\xb8ver \xc3\xa5 ta saken i egne hender og levere dopet selv, men det ender med at han blir banket opp, og holder p\xc3\xa5 \xc3\xa5 bl\xc3\xb8 ihjel. Jonas f\xc3\xa5r heldigvis fraktet ham til sykehuset i tide. Det ender med at Jonas og Emir sitter i en korridor p\xc3\xa5 sykehuset. Emir har f\xc3\xa5tt alvorlige skader, og kan ikke snakke ordentlig. Men Jonas og Emir er fortsatt venner."